

**LIETUVOS RESPUBLIKOS**

**LIETUVOS ŠAULIŲ SĄJUNGOS ĮSTATYMO NR. VIII-375 PAPILDYMO 361 STRAIPSNIU**

**ĮSTATYMAS**

2017 m. birželio 13 d. Nr. XIII-438

Vilnius

**1 straipsnis. Įstatymo papildymas 361 straipsniu**

Papildyti Įstatymą 361 straipsniu:

„**361 straipsnis. Šaulių teisė susipažinti su įslaptinta informacija ir ją naudoti**

1. Jeigu šaulio tarnybai nustatytas specialus reikalavimas turėti leidimą dirbti ar susipažinti su įslaptinta informacija arba teisę dirbti ar susipažinti su įslaptinta informacija, žymima slaptumo žyma „Riboto naudojimo“, šaulys į šaulio tarnybą gali būti skiriamas tik suteikus jam tokį leidimą ar teisę.

2. Kai šaulys netenka leidimo dirbti ar susipažinti su įslaptinta informacija arba teisės dirbti ar susipažinti su įslaptinta informacija, žymima slaptumo žyma „Riboto naudojimo“, jis gali būti skiriamas į kitą su tokios informacijos naudojimu nesusijusią šaulio tarnybą.“

*Skelbiu šį Lietuvos Respublikos Seimo priimtą įstatymą.*

Respublikos Prezidentė Dalia Grybauskaitė